b'\n_START_ARTICLE_\nMariborska krvava nedelja\n_START_PARAGRAPH_\nMariborska krvava nedelja (nem\xc5\xa1ko Marburger Blutsonntag) ozna\xc4\x8duje dogodke 27. januarja 1919 v Mariboru._NEWLINE_Severna meja po koncu prve svetovne vojne ni bila dolo\xc4\x8dena. Jeseni 1918 je general Maister zasedel precej\xc5\xa1en del ozemlja, ki sta si ga lastili jugoslovanska in avstrijska stran._NEWLINE_27. januarja 1919 je pri\xc5\xa1la v Maribor ameri\xc5\xa1ka voja\xc5\xa1ka delegacija pod vodstvom podpolkovnika Shermana Milesa. Z generalom Maistrom so se pogovarjali o dolo\xc4\x8ditvi meja. Po nem\xc5\xa1kih podatkih naj bi bil Maister odgovoren za smrt 13 neoboro\xc5\xbeenih ob\xc4\x8danov, ker je istega dne pred prihodom ameri\xc5\xa1ke delegacije ukazal odpreti ogenj na mno\xc5\xbeico 10.000 Maribor\xc4\x8danov oziroma Spodnje\xc5\xa1tajercev, ki so z nem\xc5\xa1kimi in avstrijskimi zastavami izra\xc5\xbeali svojo voljo, da bi Maribor ostal nem\xc5\xa1ko mesto pod avstrijsko oblastjo.'